ΓΡΑΠΤΗ ΕΡΩΤΗΣΗ E-3187/01

υποβολή: Hanja Maij-Weggen (PPE-DE) προς την Επιτροπή

(20 Νοεμβρίου 2001)

Θέμα: Κρέας άγριων ζώων

Μπορεί η Επιτροπή να επιβεβαιώσει ότι στις 6 Νοεμβρίου έλαβε 340 000πογραφές ευρωπαίων πολιτών οι οποίοι διαμαρτύρονται για την κλιμακούμενη αγορά στην Ευρώπη κρέατος που προέρχεται από άγρια ζώα, όταν μάλιστα πρόκειται για εξαγωγές 4 εκατομμυρίων τόννων ετησίως·

Γνωρίζει η Επιτροπή ότι το κρέας αυτό προέρχεται από διάφορα άγρια ζώα της Αφρικής, μεταξύ των οποίων και ζώα που απειλούνται με εξαφάνιση·

Είναι η Επιτροπή διατεθειμένη να απαγορεύσει τις εισαγωγές αυτού του κρέατος ή να εφαρμόσει αυστηρότερη καιπό έλεγχο σχετική ποσόστωση εισαγωγής, επειδή ορισμένες ομάδες άγριων ζώων που ζουν στην Αφρική θα εξαφανισθούν εντός 10 ετών, συνεπεία των εξαγωγών αυτών·

Απάντηση της κας Wallstrm εξ ονόματος της Επιτροπής

(13 Φεβρουαρίου 2002)

Η Επιτροπή επιβεβαιώνει ότι μια αίτηση με 1 800 000πογραφές για την κρίση σχετικά με το κρέας αγρίων ζώων διαβιβάστηκε στο μέλος της επιτροπής που είναι αρμόδια για την ανάπτυξη και την ανθρωπιστική βοήθεια από την Ευρωπαϊκή Ένωση Ζωολογικών Κήπων και Ενυδρείων (EAZA) και το Διεθνές Ταμείο Προστασίας των Ζώων (IFAW), επί τη ευκαιρία μιας συνέντευξης τύπου στο Συμβούλιο Ανάπτυξης, στις 8 Νοεμβρίου 2001.

Η Επιτροπή δεν γνωρίζει πώς ο αριθμός εισαγωγών ανέρχεται σε τέσσερα εκατομμύρια τόνους, ανεξαρτήτως είδους κρέατος. Ο εν λόγω αριθμός δεν συμπεριλαμβάνεται σε επίσημες στατιστικές, ούτε η Επιτροπή έχει ενημερωθεί από άλλες πηγές. Τηρώντας αυστηρά τους διεθνείς και κοινοτικούς κανόνες σχετικά με το θέμα των απειλούμενων από εξαφάνιση ειδών, κανένα κρέας αγρίων ζώων δεν μπορεί νόμιμα να εισαχθεί στην Κοινότητα. Συνολικά περίπου 40 000 τόνοι βόειου κρέατος κατοικιδίων βοοειδών εξάγονται κατ'έτος στην Κοινότητα, μετά από αυστηρό κτηνιατρικό και τελωνειακό έλεγχο που διεξάγεται στα αφρικανικά κράτη εξαγωγής, καθώς επίσης και εντός της Κοινότητας.

Μερικά από τα είδη που απειλούνται από εξαφάνιση, λόγω του προβλήματος σχετικά με το κρέας αγρίων ζώων, όπως οι γορίλλες, οι χιμπατζήδες και οι ελέφαντες, περιλαμβάνονται στο παράρτημα Α του κανονισμού (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους(1), κατ' εφαρμογήν της Σύμβασης διεθνούς εμπορίας ειδών της άγριας πανίδας και χλωρίδας που κινδυνεύουν να εξαφανιστούν (CITES). Η εισαγωγή στην Κοινότητα δειγμάτων ή μερών των παραγώγων των εν λόγω ειδών ελέγχεται αυστηρά στο πλαίσιο του προαναφερθέντος κανονισμού. Η εισαγωγή για εμπορικούς σκοπούς των απειλούμενων από εξαφάνιση ειδών που περιλαμβάνονται στο παράρτημά Α απαγορεύεται.

Υπό αυτές τις συνθήκες, η καθιέρωση ποσοστού εισαγωγής δεν φαίνεται να αποτελεί λύση στο πρόβλημα του κρέατος αγρίων ζώων, το οποίο πρέπει να αντιμερωπιστεί με δράσεις επί τόπου στις χώρες όπου ανθεί αυτή η δραστηριότητα.

Αυτή τη στιγμή, η Επιτροπή χρηματοδοτεί διάφορα έργα διατήρησης στην Αφρική γενικά και στην περιοχή της Κεντρικής Αφρικής ειδικότερα, η οποία αντιμετωπίζει σε κάποιο βαθμό το εν λόγω θέμα.

Παραδείγματος χάριν:

- Το πρόγραμμα Ecofac (Ecosystmes Forestires Afrique Centrale- Δασικά Οικοσυστήματα Κεντρικής Αφρικής) έχει διάφορες πτυχές εντός και περί των κυριότερων προστατευόμενων ζωνών, προκειμένου να καταπολεμήσει, να ελέγξει ή να αποτρέψει τη λαθροθηρία.

- Το έργο ABAC (Alternatives au Braconnage en Afrique Centrale-Εναλλακτικές λύσεις για τη λαθροθηρία στην Κεντρική Αφρική) στοχεύει ειδικότερα να μειώσει τη λαθροθηρία καθιστώντας το κρέας διαθέσιμο πιο τακτικά, σε ελεγχόμενη βάση. Αυτό θα είχε ως αποτέλεσμα να μειώσει τις πιέσεις που ασκούνται για άγρια ζώα.

- Το έργο MIKE (Monitoring Illegal Killing of Elephants — Έλεγχος της παράνομης θανάτωσης ελεφάντων) παρέχει τις πληροφορίες σχετικά με τα επίπεδα και τις τάσεις στην παράνομη θανάτωση ελεφάντων και αξιολογεί τις αιτίες τους προκειμένου να παρέχονται πληροφορίες για τις αποφάσεις CITES και τη διαχείριση των ενδιαιτήματων όπου ζουν τα συγκεκριμένα και άλλα είδη που απειλούνται από εξαφάνιση στην Αφρική. Το εν λόγω έργο πρέπει τελικά να παράσχει τη βάση για τη βιώσιμη διαχείριση των ελεφάντων και των προϊόντων που παράγονται από ελέφαντες στην Αφρική και με τον τρόπο αυτό θα είναι επίσης χρήσιμο για την καταπολέμηση της λαθροθηρίας.

(1) ΕΕ L 61 της 3.3.1997.